### PPA ülemineku protsess Delta versioonilt 3.6.21 versioonile 5.1.0, s.h. kahe toodangkeskkonna andmete kokkutõstmine.

Antud protsess on mõeldud spetsiaalselt PPA vastava ülemineku läbiviimiseks ning ei pruugi sobida teistes analoogsetes situatsioonides. Punkti 11) (PostgreSQLi versioonivahetus) on võimalik teostada ka varem. Punktid 10) ja 12) (Tomcat ja Java versioonivahetus) on võimalik teostada varem, juhul kui ei teostata p 9) (vaheversiooni 3.6.30 käivitamine).

1. Delta 2014 (versioon 3.6.21) seisata. Konfifailis määrata updater.ppa.3\_6\_21\_to\_3\_6\_30.enabled=true. NB! Selle seadistusega versioonilt uuendatud Deltale ei tohi paigaldada uusi versioone. Tekkiv vaheversioon on sobiv ainult andmete eksportimiseks Delta 2012-2013 (versiooni 3.6.30), kuna ülemineku kiirendamiseks on eemaldatud mõned updaterid, mille töö eksportimise mõttes pole oluline.
2. Delta 2014 (versioonile 3.6.21) paigaldada versioon 3.6.30.
3. Seisata mõlemad Delta toodangkeskkonnad.
4. Tagada, et mõlemale keskkonnale oleks lugemiseks ja kirjutamiseks kättesaadav sama kataloog /delta-pgsql/data, kuhu tekitatakse ekspordiks ja impordiks vajalikud vahefailid. Kui pole võimalik tagada juurdepääsu samale kataloogile, tuleb pärast eksportimist vahefailid kopeerida teisele andmebaasile kättesaadavasse kataloogi. Kui on vajadus muuta kataloogi nime või asukohta, siis tuleb skriptides kataloogi nimi muuta kõigis kohtades, kus see esineb (käsud kujul COPY (…) FROM <kataloog>/<faili nimi> ja COPY … TO <kataloog>/<faili nimi>; asendamiseks võib kasutada tavalist tekstiredaktorit). Tagada, et oleks olemas piisav kettaruum andmete eksportimiseks (failid sisaldavad kõiki andmeid, mis on PPA poolt soovitud Delta 2014st üle kanda Delta 2012-2013, v.a. failid, mille kopeerimisega skriptid ei tegele).
5. Käivitada keskkonnas Delta 2012-2013 skript common/etc/ ppa\_live\_2014\_to\_live\_2013\_merge\_preparation.sql. Skripti töö tulemusel tekib sisend Delta 2014 ekspordi jaoks. Oluline on, et pärast selle skripti käivitamist Delta 2012-2013 ei käivitataks, kuna see võib muuta andmeid, mida skript ekspordib.
6. Käivitada keskkonnas Delta 2014 andmete eksportimise skriptid.
7. Käivitada keskkonnas Delta 2012-2013 andmete importimises skriptid. Skriptide käivitamiseks kasutada psql argumenti „-v ON\_ERROR\_STOP=1“, et vea korral importimist ei jätkataks. Vastasel juhul võib tulemuseks olla vigane andmekoosseis.
8. Kopeerida Delta 2014 contentstore kataloogi sisu Delta 2012-2013 contentstore alla (ka Delta 2012-2013 contentstore sisu jääb alles).
9. Imporditud andmeid sisaldavast Deltast võib teha koopia ja käivitada selle ilma versiooniuuenduseta, s.t. versioonil 3.6.30. ENNE versiooni käivitamist tuleb täiendavalt jooksutada skripti common/etc/ppa\_live\_2014\_to\_live\_2013\_3\_6\_30\_patch.sql. Käivitamisel toimub sel juhul imporditud andmete indekseerimine, s.h. failide sisu indekseerimine, kui OpenOffice teenus on kättesaadav. Antud versioonil on võimalik testkeskkondades kontrollida imporditud andmete terviklikkust. NB! Antud versioonis ei ole nähtavad ülekantud objektide õigused, kuna ülekandmise kiiruse huvides on need toodud üle uuele õiguste süsteemile vastaval kujul, mis rakendub täielikult alles alates Delta versioonist 4.1. NB! Ülemineku jätkamiseks peab kasutama versiooni, millel EI OLE käivitunud indekseerimine – kuna vaheversioonis on osad õigused juba uuendatud kujul, siis nende õiguste indekseerimist ei toimu 3.6.30 versioonis. Selle tulemusel võivad tekkida vead piiratud õigustega sarjade dokumentide õiguste osas.
10. Uuendada Delta 2012-2013 Java versioonile 1.7.
11. Uuendada Delta 2012-2013 PostgreSQL versioonile 9.3 (vt. allpool PostgreSQL 9.3 versioonivahetus).
12. Uuendada Delta 2012-2013 Tomcat versioonile 7
13. Uuendada Delta 2012-2013 (versioon 3.6.30) versioonile 5.1.0. NB! Kui soovitakse ülemineku käigus indekseerida Delta 2014 imporditud failide sisu, siis tuleb sisse lülitada OpenOffice teenus (vt. Delta paigaldusjuhend punkt OpenOffice.org). Kui teenus on sisse lülitatud, tuleb arvestada, et indekseerimine võib võtta märgatavalt kauem aega.
14. Kui toodangkeskkonnas versioonivahetus on õnnestunud, võib kustutada /tmp kataloogi tekkinud \*.csv ja \*.tsv failid ning andmebaasist ajutised tmp\_ algusega tabelid.

#### PostgreSQL 9.3 versioonivahetus

Kõige kiirem on versioonivahetuseks kasutada varianti, kus korraga on installeeritud nii PostgreSQL 9.1 kui ka 9.3 versioon ning andmete ülekandmine teha otse versioonide vahel pg\_upgrade vahendiga (s.t. ilma vahefaile kasutamata). Versioonivahetuse teostamise täpne juhend on kättesaadav aadressil <http://www.postgresql.org/docs/9.3/static/pgupgrade.html>. Kui üleminekul ilmneb viga „pg\_upgrade unrecognized configuration parameter “unix\_socket\_directory”“, siis on vajalik pg\_upgrade paranduse integreerimine ning sellest sõltuvalt pg\_upgrade ehitamine lähtekoodist, vt. täpsemalt <http://dba.stackexchange.com/questions/50135/pg-upgrade-unrecognized-configuration-parameter-unix-socket-directory>.